محمد ارشد القادری

**محمد ارشدالقادری** ایک مسلمان عالم دین 1990ء سے مسلسل داتا دربار لاہور کی جامع مسجد میں عوام الناس کے سوالات کے جوابات دے رہے ہیں ان کی سوال و جواب کی نشستیں ہفتے میں کئی بار ہوتی ہیں ان علمی نشستوں میں وہ لاکھوں سوالات کے جوابات دے چکے ہیں

تصغیر|مفتی اعظم پاکستان علامہ مولانا محمد ارشد القادری داتا دربار لاہور کی مسجد میں

## رانا ارشد قادری
ایک طویل عرصے تک علمی و مذہبی حلقوں میں ان کی پہچان "رانا ارشد" کے نام سے رہی ہے۔ کیونکہ وہ رانا خاندان میں رانا محمد طفیل کے گھر 15 یا 16 فروری 1958ء کو پیدا ہوئے اور خود اپنے نام کے ساتھ "رانا" لفظ لکھتے رہے پھر ان کے استاد قبلہ مفتی محمد عبدالحکیم شرف قادری نے "ارشدالقادری" لکھنے کا حکم دیا۔ آج بھی عوام الناس کی اکثریت انھیں رانا ارشد رضوی کے نام سے جانتی ہے۔

## بچپن
ان کا بچپن کوٹ نیناں تحصیل شکر گڑھ میں گذرا اور ابتدائی تعلیم کا آغاز وہیں ہوا۔

## تعلیم

ارشد نے ثانوی تعلیم لاہور کے علاقے بلال گنج میں اپنے استادِ محترم محمد علی نقشبندی سے اور نزدیکی گورنمنٹ اسلامیہ اسکول خزانہ گیٹ لاہور سے حاصل کی۔ انھوں نے گورنمنٹ کالج لاہور سے اور گولڈ میڈل حاصل کیا۔ انھوں نے دینی تعلیم کے لیے تنظیم المدارس اہل سنت پاکستان (بورڈ) کے امتحانات اعلیٰ پوزیشن سے پاس کیے۔ انھوں نے اسلامیات، عربی اور تاریخ میں ایم اے کی اسناد جامعہ پنجاب سے حاصل کیں۔ ارشد نے مفتی عبدالقیوم ہزاروی، مفتی عبد القیوم خان ہزاروی، مفتی عبدالعلیم سیالوی اور مفتی محمد عبدالحکیم شرف قادری سے بھی علم دین سیکھا۔

## بیعت و خلافت
محمد ارشد نے علامہ ابو محمد، محمد عبدالرشید قادری سمندری شریف کے ہاتھ پر بیعت کی۔ وہیں سے چاروں سلاسل میں خلافت سے شرف یاب ہیں۔ ان کا سلسلہ طریقت میں امام احمد رضا خان قادری سے جا ملتا ہے۔

## نظریات
مفتی محمد ارشدالقادری، اعلٰی حضرت امام احمد رضا خان قادری کے افکار و نظریات سے متاثر ہیں۔ 30 جنوری 2011ء کو انھوں نے "فکر رضا کانفرنس" منعقد کی۔ ان کے نزدیک حرمت رسول صلی اللہ علیہ وآلہ واصحابہ وسلم کا تحفظ ہر مسلمان کا فرض ہے۔ انھوں نے 14 اکتوبر، 2012ء کو "حرمت رسول اور اس کے تقاضے" کے نام سے ایک اجتماع کیا۔

## تصانیف
مفتی محمد ارشد القادری بہت سی کتابوں کے مصنف ہیں جن میں سے دو درجن کے قریب زیور طبع سے آراستہ ہو چکی ہیں۔ وہ صحیح ترمذی کی شرح "فیوض النبی" لکھ رہے ہیں اس کی جلد اول چھپ چکی ہے اور سینکڑوں کتب طباعت کی منتظر ہیں۔ ان کی طبع شدہ کتابوں کے نام یہ ہیں۔

# جنت کا راستہ
# علمی محاسبہ
# امام اعظم ابو حنیفہ
# الجھا ہے پاؤں یار کازلفِ دراز میں
# عید میلا د البنی صلی اللہ علیہ وآلہ واصحابہ وسلم کی شرعی حیثیت
# حقیقت میلا د فیو ض و بر کات کی برسات
# تعظیم مصطفیٰ صلی اللہ علیہ وآلہ واصحابہ وسلم قرآن کی روشنی میں
# ندا یارسول اللہ صلی اللہ علیہ وآلہ واصحابہ وسلم کا جواز
# غلامی رسو ل صلی اللہ علیہ وآلہ واصحابہ وسلم اور اُ س کے تقاضے
# شان صدیق اکبر رضی اللہ عنہ
# مولانا محمد بخش مسلم کے سوسال

# میاں محمد حیات نقشبندی پر ایک نظر
# اسباب عروج و زوال
# پیغام باہو
# نماز ہے حسن ایمان
# ذرا سی بات یا معرکہ حق و باطل
# ہماری دعوت فکر
# ذرا ایک نظر ادھر بھی
# پاکستان کو کیسے بچایا جائے
# سکون قلب
# نوجوانان ملت کے نام کھلا خط# فضائل و مسائل رمضان اعتکاف روزہ
# فضائل شب برات
# ہماری پریشانیوں کا حل

## تنظیم

محمد ارشد قادری تعلیم و تربیت اسلامی پاکستان نامی ایک تحریک کے بانی ہیں۔ اس تنظیم کے زیر انتظام مختلف اجتماعات، کانفرسیں اور سیمینار منعقد کیے جاتے ہیں۔ تعلیم و تربیت اسلامی مختلف فلاحی کاموں میں حصہ لیتی ہے۔ "تعلیم و تربیت اسلامی پاکستان" کا منشور وحدت امت، خدمت امت اور استحکام امت ہے۔ تعلیم و تربیت اسلامی پاکستان کا صدر دفتر لاہور میں ہے۔ جس کا نام جامعہ اسلامیہ رضویہ کے طور پر جانا جاتا ہے۔ یہ رچنا ٹاؤن فیروز والہ میں واقع ہے۔ اس میں تحریک کے مختلف شعبہ جات کام کر رہے ہیں۔
## مزید دیکھیے
* مفتی اشرف القادری

## حوالہ جات

## بیرونی روابط
* ارشد القادری صاحب کا بلاگ
* ہزار سیپ ہوں ہر سیپ میں جو ہر نہیں پیدا
* مفتی اعظم پاکستان علامہ مولانا محمد ارشد القادری
* موت العالم موت العالم قبلہ مفتی علامہ مولانا محمد عبد الحکیم شرف قادری از علامہ محمد ارشد القادری
* Biography of Mufti e Azam Pakistan Allama Arshad ul Qadri
* حرمت رسول کا تحفظ ہر مسلمان کا فرض ہے: مفتی ارشدالقادری
* تصانیف کے نام کا ربط

زمرہ:1958ء کی پیدائشیں
زمرہ:احناف
زمرہ:بقید حیات شخصیات
زمرہ:پاکستانی صوفیا
زمرہ:پاکستانی مترجمین
زمرہ:پاکستانی مصنفین
زمرہ:سنی مسلم شخصیات
زمرہ:مسلم فلاسفہ
زمرہ:مسلم مذہبی شخصیات
زمرہ:مسلم مصنفین
زمرہ:نعتیہ شاعر
زمرہ:فضلا جامعہ پنجاب
زمرہ:ایشیا میں اسلام